# Ratolí

&Mike.McBride; &Mike.McBride.mail;
&Brad.Hards; &Brad.Hards.mail;
&traductor.Antoni.Bella;
6 d'abril de 2021
Plasma 5.21

Aquesta és la documentació per al mòdul d'&systemsettings; que configura el ratolí i altres dispositius apuntadors.

KDE Arranjament del sistema ratolí

Aquest mòdul us permet configurar el dispositiu apuntador. Aquest pot ser un ratolí, una bola, un ratolí tàctil o qualsevol altre peça de maquinari que faci una funció similar.

General
  Ratolí d'esquerrans

    Si sou esquerrà, podríeu preferir intercanviar les funcions dels botons esquerre i dret del dispositiu apuntador marcant aquesta opció. Si el punter té més de dos botons, tan sols es veuran afectats els botons esquerre i dret. Per exemple, si disposeu d'un ratolí de tres botons, el botó central no es veurà afectat.

  Prémer els botons esquerre i dret per al clic del mig

    Marqueu aquest element si no teniu un &BMR;. Podreu prémer els botons esquerre i dret del ratolí al mateix temps per a emular el clic del mig.

Velocitat del punter

  Aquesta opció us permet canviar la relació entre la distància que es mou el punter del ratolí per la pantalla i el moviment relatiu del mateix dispositiu físic (que pot ser un ratolí, una bola o qualsevol altre dispositiu de punter).

Acceleració del punter

  El mode Estàndard ajusta la quantitat de l'acceleració del punter segons la rapidesa amb la qual mogueu el ratolí. Si s'estableix a Sense, l'acceleració es manté constant independentment de la velocitat.

Inverteix la direcció de desplaçament

  Si es marca aquesta casella de selecció, la roda del ratolí (si n'hi ha cap) funcionarà en la direcció oposada (de manera que si desplaceu cap amunt, l'efecte serà l'invers i s'anirà cap avall).

En el &plasma; 5.13 trobareu la configuració per a utilitzar clics dobles o simples per a obrir fitxers i carpetes en el mòdul Espai de treball.